Macks Ølbryggeri

L. Macks Ølbryggeri, egentlig AS L. Macks ølbryggeri og mineralvannsfabrikk, er et av Norges største norskeide bryggerier. Bryggeriet ble grunnlagt i 1877 av Ludwig Markus Mack.Bryggeriet lå tidligere i Tromsø, men flyttet i 2012 til Nordkjosbotn, 55 km fra Tromsø i luftlinje og 72 km fra Tromsø i kjøredistanse.I Tromsø har Macks Ølbryggeri en egen pub i bryggeriet som kalles for Ølhallen. Det er den eldste puben i Tromsø.


== Selskapet ==
I 1877 grunnla Ludwig Mack verdens nordligste bryggeri, og startet dermed et industrieventyr langt nord for polarsirkelen. Bryggeriet har utviklet seg til å bli et av Nord-Norges største privateide selskaper, og er fremdeles eid av L. Macks etterkommere. Selskapet ledes av administrerende direktør Roger Karlsen. Mack-konsernet består av Ludwig Mack as som morselskap, samt av Mack Ølbryggeri as og Mack Eiendom as.


== Historie ==
Bryggeriet ble etablert i 1877 av Ludwig Mack. Macks første ølsort ble kalt «Potøl». I 1878 lanserte bryggeriet Bayerøl, i 1883 introduserte Mack Bokøl, og fra 1888 kunne bryggeriet også tilby Pilsner og Lagerøl.
Driften ble utvidet i 1895 til å omfatte brus- og mineralvann; da ble brusen «Frugt Champagne Æble» lansert. Merkevarenavnet har siden blitt endret flere ganger, men smaken er den samme. I dag heter brusen «Mack Fruktsjimpanse»; bakgrunnen for det nye navnet var at vinbønder fra Champagne-distriktet i Frankrike på 2000-tallet fikk enerett på navnet champagne, og Mack måtte derfor slutte å kalle sitt produkt Frukt Champagne.
I 1915 overtok Lauritz Bredrup som administrerende direktør. I perioden 1920–1922 ble bryggeriet ombygd og modernisert. Dette førte til en firedobling av omsetningen. I 1928 åpnet bryggeriet serveringsstedet Ølhallen i Tromsø.
Bryggeriet ble rammet av brann i 1939, og store deler av fabrikken måtte bygges opp igjen.
Etter andre verdenskrig startet Mack opp med produksjon av syltetøy og marmelade; denne virksomheten pågikk helt fram til 1960.
I 1953 tok Reinholdt Bredrup over som administrerende direktør. Mack begynte å leietappe for Coca-Cola i 1965.
I 1981 ble ølsortene «Polar Beer» og «Arctic Beer» verdens første øl på Nordpolen, og i 1990 verdens første øl på Sydpolen. 
Ølsorten «Haakon» ble lansert i 1993, i forkant av OL på Lillehammer.
I 2000 startet Mack sitt eget mikrobryggeri. Mack mottok Merket for God Design første gang i 2003, for emballasjen til ølsorten «White XMAS».
Den 10. desember 2000 startet Nordkapp Mikrobryggeri i Honningsvåg produksjon av eget øl, dette var frem til 1. oktober 2009 verdens nordligste bryggeri, men er nå nedlagt. Høsten 2015 ble Svalbard Ølbryggeri offisielt åpnet, og ble da verdens nordligste bryggeri; Mack kjøpte seg inn i Svalbard Ølbryggeri i 2017.Ølsorten «Polar Beer» ble relansert som «Isbjørnøl» i 2014. I 2014 ble Mack grossistdistribuert, og produktene kunne fra da av kjøpes over hele landet.


== Sortiment ==


=== Ølsorter ===
Isbjørn: lys pilsner
Isbjørn Lite: glutenfri lys pilsner med lite karbohydrater
Isbjørn Lite Vienna Lager: glutenfritt lagerøl med lite karbohydrater
Isbjørn Lite Mango: glutenfri pilsner med lite karbohydrater med smak av mango
Isbjørn Lite Kiwi: glutenfri pilsner med lite karbohydrater med smak av kiwi
Isbjørn Fatøl: lys pilsner
Isbjørn Sommerøl: lys lager med hint av lime og mango
Isbjørn Sommerøl Lite: glutenfri lys lager med lite karbohydrater med smak av blodappelsin
Isbjørn Vinterøl: lys lager med smak av sitrus.
Isbjørn Wit: belgisk hveteøl med hint av sitrus
Isbjørn Gull: sterk lys pilsner (5,5 %)
Isbjørn Gull Lite: glutenfri sterk lys pilsner med lite karbohydrater (5,5 %)
Arctic Beer: lys pilsner
Arctic Pride: navnet henspiller på homobevegelsens Pride-feiringer
Arctic Ipa Lite: glutenfri IPA med lite karbohydrater (godkjent av Norges Cøliakiforbund)
Tropical IPA: ufiltrert IPA med smak av mango og pasjonsfrukt
Banana IPA Lite: glutenfri IPA med lite karbohydrater med smak av banan
Mack Pilsner: lys pilsner
Mack Fatøl: fyldigere og smaksrik pilsner
Mack Bayer: mørkt bayerøl med god del sødme
GullMack: undergjæret sterkøl (6.5%)
Haakon: mørk lager
Mack 1877: tsjekkisk pilsner
Mack Nordlys: fruktig mørk lager
Mack IPA: IPA med mye humle
Mack Witbier: belgisk hveteøl med smak av appelsin og koriander
Mack Juleøl: mørkt og kraftig øl
Mack Juleøl Lite: glutenfritt juleøl med lite karbohydrater.
Mack Vellagret Juleøl: juleøl som er lagret over lengre tid, for en mer vinøs karakter
Mack Juleøl 6,5 %; sterkt, mørkt og kraftig juleøl
Mack Julebokk: en tradisjonell Doppelbock (9 %) Vinner av VGs juleøltest 2021


=== Ølsorter - Alkoholfritt ===
Isbjørn Lite Free: alkoholfri lys pilsner som er glutenfri med lite karbohydrater
Isbjørn Lite Free Blodappelsin: alkoholfri lys pilsner som er glutenfri med lite karbohydrater med smak av blodappelsin


=== Cider ===
Mack Cider Lite Dragefrukt: lavkarbo sider med smak av dragefrukt
Mack Cider Lite Mango og Pasjonsfrukt: lavkarbo sider med smak av mango og pasjonsfrukt
Mack Cider Secco: sider med smak av eple og bær
Mack Cider Sparkling Rosé: sider laget på prosecco-base
Mack Cider Pære: sider laget av pærejuice
Mack Cider Pære Lite: lavkarbo sider laget av pærejuice
Mack Cider Fersken/Bringebær: sider laget av fruktjuice med smak av fersken og bringebær
Mack Cider Jordbær/lime: sider laget av fruktjuice med smak av jordbær og lime


=== Ginger Beer ===
Mack Ginger Beer: klassisk ingefærøl
Mack Ginger Beer Lite: lavkarbo og sukkerfri ingefærøl
Mack Ginger Beer Chili: ingefærøl med smak av chili
Mack Ginger Beer Lite Honey: lavkarbo og sukkerfri ingerfærøl med smak av honning


=== Long drinks ===
Mack Spritzer: vodkabasert drikk med smak av sitron (4,0 %)


=== Energidrikk ===
Explo Blueberry Melon Bomb: sukkerfri energidrikk med smak av melon og blåbærExplo Kiwi Strawberry: sukkerfri energidrikk med smak av kiwi og jordbær
Explo Sour Apple: sukkerfri energidrikk med smak av surt eple
Explo Orange Overload: sukkerfri energidrikk med smak av appelsin
Explo Mango Passion: sukkerfri energidrikk med smak mango og pasjonsfrukt
Explo Exotic: sukkerfri energidrikk med smak av pære, eple, mango, appelsin og pasjonsfrukt
Explo Red Hot: sukkerfri energidrikk med smak av jordbær og chili
Explo Santa Power: sukkerfri juleenergidrikk med smak av jordbær og vanilje


=== Brus ===
Mack Appelsincider Lett: sukkerfri brus med smak av appelsin
Mack Eplecider: alkoholfri sider med smak av epler og druer
Mack Eplecider Lett: sukkerfri alkoholfri cider med smak av epler og druer
Fruktsjimpanse; brus med smak av frukt
Fruktsjimpanse Lett: sukkerfri brus med smak av frukt
Fruktsjimpanse Sitron uten sukker: sukkerfri brus med smak av sitron
Fruktsjimpanse Røde Pirat uten sukker: sukkerfri brus med smak av bringebær
Mack Julebrus: julebrus med smak av bringebær og vanilje
Mack Julebrus Lett: sukkerfri julebrus med smak av bringebær og vanilje
Tante Hedvigs Julebrus: julebrus med smak av frukt
Tante Hedvigs Julebrus Lett: sukkerfri julebrus med smak av frukt
Trio Julebrus: julebrus med smak av appelsin
Trio Julebrus Lett: sukkerfri julebrus med smak av appelsin


=== Mineralvann ===
Arctic Water Sparkling: kullsyreholdig vann fra Lyngsalpene i Troms
Arctic Water Still: vann fra Lyngsalpene i Troms, uten kullsyre
Arctic Water Eple: kullsyreholdig vann fra Lyngsalpene i Troms med smak av eple
Arctic Water Sitron: kullsyreholdig vann fra Lyngsalpene i Troms  med smak av sitron
Arctic Water + Juice Pink Lemonade: kullsyreholdig vann med fruktjuice med smak av tranebær og sitron
Arctic Water + Juice Pære: kullsyreholdig vann med fruktjuice med smak av pære
Arctic Water + Juice Sitron: kullsyreholdig vann med fruktjuice med smak av sitron


=== Drink mixers ===
Arctic Tonic Drink Mix: klassisk tonic
Arctic Club Soda Drink Mix: klassisk club soda
Arctic Russian Drink Mixer: drink mixer med smak av frukt og bær
Arctic Bitter Lemon Drink Mix: drink mixer med syrlig smak
Arctic Ginger Beer Drink Mixer: drink mixer med smak av ingefær


== Lisensproduksjon ==
Mack produserer drikke for blant annet:
Coca-Cola European PartnersCOOP Norge SA

Mack Move OriginalMack Move Original Zero
Pokal pilsner
Coop Sprudle Bringebær/Granateple
Coop Sprudle Sitron
Coop Sprudle Fersken
Coop Sprudle Jordbær/Sitron


== Mack Mikrobryggeri ==
Mikrobryggeriet til Mack var et teststed for utvikling av nye sorter og smaker. Mikrobryggeriet ble deretter registrert som en egen merkevare, og har et varesortiment på over 100 ulike produkter.


== Samarbeidspartnere ==
Kinn Bryggeri


== Prisbelønt emballasje ==
Emballasjeløsningen for Mack SMRPRTY ble tildelt Merket for god design fra Norsk designråd i 2004. Oppfølgeren, XMASPRTY, ble lansert i 2006.


== Bærekraftig produksjon ==
Mack satser på karbonfangst fra produksjon av øl. Sammen med Coca-Cola var Mack de første i Norge som startet å bruke gjennvinningsemballasje i produksjonen. Per 2022 bruker alle norske drikkevareprodusenter gjenvinningsemballasje.


== Referanser ==


== Eksterne lenker ==
Bryggeriets hjemmesider
Mackølets venner – en interesseforening